કોંગ્રેસ તેની જૂની સમજૂતી – 126 વિમાનો માટેની વાટાઘાટ અને કિંમત સાથે સરખામણી કરે છે પણ તે માત્ર વિમાનની હતી અને તે બન્ને પક્ષોએ સ્વીકારેલી કિંમત નથી! કોઈ કરાર ઉપર સહી-સિક્કા થયા જ નહોતા તેથી સરખામણીનો પ્રશ્ન નથી. સંરક્ષણ વિભાગે આ કરારમાં અનિલ અંબાણીની રિલાયન્સ ગ્રુપ ‘બેનિફિશિયરી’ હોવાના આક્ષેપનો પણ ઇનકાર કર્યો છે. સંરક્ષણ ક્ષેત્રમાં ભ્રષ્ટાચાર દાયકાઓથી ચાલે છે. વર્ષ 1948માં લંડનસ્થિત ભારતીય હાઈકમિશન વી. કે. કૃષ્ણમેનને બ્રિટન પાસેથી રૂ. 80 લાખના ખર્ચે 155 જીપનો સોદો કર્યો હતો. આ જીપ જૂની – સેકન્ડ હેન્ડ – હોવાનો આક્ષેપ પણ થયો, પણ નેહરુ સરકારે ન્યાયકીય તપાસની માગણી નકારી કાઢી અને પછી મેનન ભારતના સંરક્ષણમંત્રી બન્યા! 1962ની લડાઈમાં આપણી નામોશીભરી હારમાં મેનનનું ‘યોગદાન’ હતું!